ສະຫຼຸບໂຄງການສົມທົບລະຫວ່າງແນວໂຮມປະເທດຊາດຫວຽດນາມ ແລະ ສູນກາງບັນດາອົງການມະຫາຊົນການເມືອງ-ສັງຄົມ
(ທ່ານ ຫງວຽນທ້ຽນເຍີນ ກຳມະການກົມການເມືອງ
ປະທານຄະນະກຳມະການສູນກາງແນວໂຮມປະເທດຊາດ ຫວຽດນາມ)
ຕອນບ່າຍວັນທີ 27/12, ຢູ່ຮ່າໂນ້ຍ, ຄະນະກຳມະການສູນກາງແນວໂຮມປະເທດຊາດ ຫວຽດນາມ, ສູນກາງບັນດາອົງການຈັດຕັ້ງມະຫາຊົນການເມືອງ - ສັງຄົມ, ສະຫະສະມາຄົມວິທະຍາສາດ ແລະ ເຕັກນິກ ຫວຽດນາມ ແລະ ສະຫະພັນສະຫະກອນ ຫວຽດນາມ ໄດ້ສົມທົບກັນຈັດຕັ້ງກອງປະຊຸມສະຫລຸບໂຄງການສົມທົບວຽກງານປີ 2015 ແລະ ລົງນາມໂຄງການສົມທົບວຽກງານປີ 2016. ທ່ານ ຫງວຽນທ້ຽນເຍີນ ກຳມະການກົມການເມືອງ, ປະທານຄະນະກຳມະການສູນກາງແນວໂຮມປະເທດຊາດ ຫວຽດນາມ ໄດ້ເຂົ້າຮ່ວມກອງປະຊຸມ, ທີ່ກອງປະຊຸມຄະນະກຳມະການສູນກາງແນວໂຮມປະເທດຊາດ ຫວຽດນາມ, ສູນກາງບັນດາອົງການຈັດຕັ້ງມະຫາຊົນການເມືອງ - ສັງຄົມ, ສະຫະສະມາຄົມວິທະຍາສາດ ແລະ ເຕັກນິກ ຫວຽດນາມ ແລະ ສະຫະພັນສະຫະກອນ ໄດ້ເຫັນດີເປັນເອກະພາບລົງນາມໃນໂຄງການສົມທົບວຽກງານໃນປີ 2016. ຕາມໂຄງການລົງນາມແລ້ວ, ບັນດາຝ່າຍທີ່ກ່ຽວຂ້ອງຜັນຂະຫຍາຍບັນດາການເຄື່ອນໄຫວໂຄສະນາ, ເຕົ້າໂຮມ, ຂົນຂວາຍສະມາຊິກຊາວໜຸ່ມ ແລະ ປະຊາຊົນ, ຜັນຂະຫຍາຍບັນດາບັ້ນຂົນຂວາຍ, ຂະບວນການແຂ່ງຂັນ; ສົມທົບກັນໃນການປະກອບຄຳເຫັນກໍ່ສ້າງພັກ, ກໍ່ສ້າງອຳນາດການປົກຄອງ; ສົມທົບກັນເຂົ້າຮ່ວມການກະກຽມ ແລະ ຈັດຕັ້ງການເລືອກຕັ້ງສະພາແຫ່ງຊາດຊຸດທີ 14 ແລະ ສະພາປະຊາຊົນທຸກຂັ້ນອາຍຸການ 2016 – 2021.
(ແຫຼ່ງຄັດຈາກ VOV)